
Arvamuse andmine maaüksuse
riigi omandisse jätmiseks

(6. Paemurru tn 18)
1. Asjaolud  ja  menetluse  käik
Maa-amet esitas Narva Linnavalitsusele 19.11.2018.a. kirjaga nr 6-5/18/16872 (dokumendiregistri nr 12310/1-12.3) taotluse jätta riigi omandisse vastavalt lisatud asendiplaanile (piiriettepanek nr AT1811140006) Narva linna haldusterritooriumil asuv maaüksus ligikaudse pindalaga 2153 m2.

Riigi omandisse taotletakse sihtotstarbeta maa sihtotstarbega maaüksus maareformi seaduse § 31 lõike 1 punkti 8 alusel maareservina.
Maaüksusel asuvad õigusliku aluseta püstitatud ehitised: võrkaed (valdaja on 5. Paemurru tn 21 kinnistu omanik) ning ei ole aluspinnasega kohtkindlalt ühendatud kuur ja puust piire (valdaja on 6. Paemurru tn 16 kinnistu omanik).
Taotletavale maaüksusele ei ole tänase päeva seisuga esitatud õigusvastaselt võõrandatud maa tagastamise või ostueesõigusega erastamise avaldust.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.

3. Otsus 

Nõustuda Narva linnas asuva maaüksuse, piiriettepanek  AT1811140006,  ligikaudne pindala  2153 m2  riigi omandisse jätmisega ning määrata maaüksusele aadress 6. Paemurru tn 18  ja  sihtotstarbeks sihtotstarbeta maa.
4. Rakendussätted

4.1  Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

